《梦芙蓉 戊戌五月十八日汎舟碧浪湖作》
清代·厉鹗

晓天鱼板响。趁青蘋风起，碧鸥波涨。一枝塔影，斜袅打双桨。

道场山在望。仲姬犹剩眉样。划碎玻璃，占芦湾柳汊，新雨欲沈网。

何处纹帘捲上。白纻歌轻，去也终怊怅。双鬟可买，应作五湖长。

水云连浩荡。杜郎元是疏放。有日重来，愿身为鹊镜，妆脸镇相傍。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。